./data/phi1017/phi015/phi1017.phi015.perseus-lat2.xml
Seneca
Praetexta non faciet; deus nudus est  Fama non faciet nec ostentatio tui et in populos nominis dimissa notitia; nemo novit deum, multi de illo male existimant, et inpune  Non turba servorum lecticam tuam per itinera urbana                      ac peregrina portantium; deus ille maximus potentissimusque ipse vehit omnia  Ne forma quidem et vires beatum te facere possunt; nihil horum patitur vetustatem